CELEX: 52014PC0100
Language: hr
Date: 2014-02-26 00:00:00
Title: Preporuka za ODLUKU VIJEĆA o odobrenju sklapanja Protokola uz Sporazum o partnerstvu i suradnji o uspostavljanju partnerstva između Europskih zajednica i njihovih država članica, s jedne strane, i Ruske Federacije, s druge strane, od strane Europske komisije u ime Europske zajednice za atomsku energiju, kako bi se uzelo u obzir pristupanje Republike Hrvatske Europskoj Uniji

|
			
		
		
		52014PC0100
		
			Preporuka za ODLUKU VIJEĆA o odobrenju sklapanja Protokola uz Sporazum o partnerstvu i suradnji o uspostavljanju partnerstva između Europskih zajednica i njihovih država članica, s jedne strane, i Ruske Federacije, s druge strane, od strane Europske komisije u ime Europske zajednice za atomsku energiju, kako bi se uzelo u obzir pristupanje Republike Hrvatske Europskoj Uniji /* COM/2014/0100 final - 2014/ () */
			
				
		
		
			
			   	OBRAZLOŽENJE
Prijedlog u prilogu pravni je instrument za
Preporuku Europske komisije za Odluku Vijeća o odobrenju sklapanja
Protokola, u ime Europske zajednice za atomsku energiju, uz Sporazum o
partnerstvu i suradnji o uspostavljanju partnerstva između Europskih
zajednica i njihovih država članica, s jedne strane, i Ruske Federacije, s
druge strane, kako bi se uzelo u obzir pristupanje Republike Hrvatske Europskoj
Uniji:
i.       Preporukom za Odluku Vijeća o
odobrenju sklapanja Protokola od strane Europske komisije u ime Europske
zajednice za atomsku energiju.
Ovaj je prijedlog predstavljen zajedno s:
ii.      Prijedlogom Odluke Vijeća o
potpisivanju i privremenoj primjeni Protokola u ime Europske unije i njezinih
država članica;
iii.     Prijedlogom Odluke Vijeća o sklapanju
Protokola u ime Europske unije i njezinih država članica;
prema Aktu o pristupanju
Republike Hrvatske, Republika Hrvatska treba pristupiti međunarodnim
sporazumima potpisanim ili sklopljenim od strane Europske unije i njezinih
država članica putem Protokola za te sporazume.
Sporazum o partnerstvu i suradnji o
uspostavljanju partnerstva između Europskih zajednica i njihovih država
članica, s jedne strane, i Ruske Federacije, s druge strane potpisan je
24. lipnja 1994. Sporazum je stupio na snagu 1. prosinca 1997.
Odlukom Vijeća od 14.
rujna 2012.[1]
Komisiji se odobrilo otvaranje pregovora s dotičnim trećim zemljama
kako bi se sklopili odgovarajući protokoli. Pregovori s Rusijom uspješno
su zaključeni. Ruska Federacija prihvatila je tekst Protokola u svojoj
verbalnoj noti od 4. rujna, a ESVD u verbalnoj noti od 24. rujna. Ova razmjena
verbalnih nota koju je zatražila Ruska Federacija zamijenila je parafiranje
Protokola.
Predloženim
Protokolom uključuje se Republika Hrvatska kao ugovorna stranka Sporazuma,
a EU obvezuje se na dostavu vjerodostojne inačice Sporazuma na novom
službenom jeziku EU-a.
Protokolom je
obuhvaćena odredba kojom se određuje da se Sporazum mijenja nakon
stupanja na snagu Ugovora o pristupanju Republike Hrvatske Europskoj uniji 1.
srpnja 2013.
Sporazum o
partnerstvu i suradnji s Ruskom Federacijom posebno je usmjeren na promicanje
trgovine i ulaganja, uključujući trgovinu u području usluga
prijevoza te se njime uspostavlja okvir za suradnju u različitim sektorima
koji je ograničen na sveobuhvatnu gospodarsku, financijsku i tehničku
suradnju. Stoga, osim primjenjivih osnova pravnog postupka, Protokol treba
potpisati i sklopiti Europska unija na temelju članka 6. stavka 2. Akta o
pristupanju Republike Hrvatske, s jedne strane, i članka 91., članka
100. stavka 2., članaka 207. i 212. Ugovora o funkcioniranju Europske
unije, s druge strane.
Komisija je dala
zadovoljavajuću ocjenu rezultatima pregovora i od Vijeća zatražila:
–              
da preporuči Odluku Vijeća o odobrenju
sklapanja Protokola uz Sporazum o partnerstvu i suradnji o uspostavljanju partnerstva
između Europskih zajednica i njihovih država članica, s jedne strane,
i Ruske Federacije, s druge strane, od strane Europske komisije u ime Europske
zajednice za atomsku energiju, kako bi se uzelo u obzir pristupanje Republike
Hrvatske Europskoj Uniji.
Europski parlament
pozvat će se na davanje svoje suglasnosti ovome Protokolu.
Preporuka za
ODLUKU VIJEĆA
o odobrenju sklapanja Protokola uz Sporazum o
partnerstvu i suradnji o uspostavljanju partnerstva između Europskih
zajednica i njihovih država članica, s jedne strane, i Ruske Federacije, s
druge strane, od strane Europske komisije u ime Europske zajednice za atomsku
energiju, kako bi se uzelo u obzir pristupanje Republike Hrvatske Europskoj
Uniji

VIJEĆE EUROPSKE UNIJE,
uzimajući u obzir Ugovor o osnivanju
Europske zajednice za atomsku energiju, a posebno drugi stavak njegova
članka 101.,
uzimajući u obzir preporuku Europske
komisije,
budući da:
(1)       Sukladno uvjetima iz
članka 6. stavka 2. Akta o pristupanju Republike Hrvatske, o pristupanju
Republike Hrvatske Sporazumu o partnerstvu i suradnji o uspostavljanju
partnerstva između Europskih zajednica i njihovih država članica, s
jedne strane, i Ruske Federacije, s druge strane[2],
(„Sporazum”) odlučit će se putem Protokola uz Sporazum („Protokol”).
(2)       Dana 14. rujna 2012.
Vijeće je ovlastilo Komisiju da otvori pregovore s dotičnim
trećim zemljama[3].
Pregovori s Ruskom Federacijom uspješno su zaključeni. To je
potvrđeno u razmjeni pisama 24. rujna 2013.
(3)       Sklapanje Protokola od strane
Komisije trebalo bi odobriti u pogledu pitanja iz nadležnosti Europske
zajednice za atomsku energiju.
(4)       Potpisivanje i sklapanje
Protokola podliježu posebnom postupku u pogledu pitanja iz nadležnosti Unije i
njezinih država članica.
DONIJELA JE OVU ODLUKU: 
Jedini
članak
Ovim se odobrava sklapanje Protokola uz
Sporazum o partnerstvu i suradnji o uspostavljanju partnerstva između
Europskih zajednica i njihovih država članica, s jedne strane, i Ruske
Federacije, s druge strane, od strane Europske komisije u ime Europske zajednice
za atomsku energiju, kako bi se uzelo u obzir pristupanje Republike Hrvatske
Europskoj Uniji.
Tekst Protokola
priložen je Odluci o njegovu potpisivanju.
Sastavljeno u Bruxellesu
                                                                       Za
Vijeće
                                                                       Predsjednik
[1]               Odluka Vijeća o odobrenju otvaranja pregovora za
prilagodbu sporazuma potpisanih ili sklopljenih između Europske unije, ili
Europske unije i njezinih država članica, s jednom ili više trećih
zemalja ili međunarodnih organizacija, radi pristupanja Republike Hrvatske
Europskoj Uniji (dok. Vijeća 13351/12 LIMITED)
[2]               SL L 327, 28.11.1997., str. 3.
[3]               Odluka Vijeća o odobrenju otvaranja pregovora za
prilagodbu sporazuma potpisanih ili sklopljenih između Europske unije, ili
Europske unije i njezinih država članica, s jednom ili više trećih
zemalja ili međunarodnih organizacija, radi pristupanja Republike Hrvatske
Europskoj Uniji (dok. Vijeća 13351/12 LIMITED)